వి. తులసీరామ్

వి. తులసీరామ్ తెలంగాణ రాష్ట్రానికి చెందిన రాజకీయ నాయకుడు మరియు మాజీ ఎంపీ. ఆయన ఉమ్మడి ఆంధ్రప్రదేశ్ రాష్ట్రంలో పెద్దపల్లి & నాగర్ కర్నూల్ పార్లమెంట్ సభ్యుడిగా ఎన్నికయ్యాడు.

జననం
వి. తులసీరామ్ 2 అక్టోబర్ 1938లో తెలంగాణ రాష్ట్రం, రంగారెడ్డి జిల్లా , శివరాంపల్లి గ్రామంలో జన్మించాడు.

రాజకీయ ప్రస్థానం
వి. తులసీరామ్ కాంగ్రెస్ పార్టీ ద్వారా రాజకీయాల్లోకి వచ్చి 1959 నుంచి 1971 వరకు కాటేదాన్ సర్పంచ్‌గా, రాజేంద్రనగర్ పంచాయితీ సమితి ప్రెసిడెంట్‌గా పని చేశాడు. ఆయన తెలంగాణ ఉద్యమ సమయంలో 1971లో జరిగిన పార్లమెంట్ ఎన్నికల్లో తెలంగాణ ప్రజా సమితి తరపున  పెద్దపల్లి నియోజకవర్గం నుంచి పోటీ చేసి పార్లమెంటుకు తొలిసారి ఎంపీగా ఎన్నికయ్యాడు. 

వి. తులసీరామ్ 1977లో జరిగిన పార్లమెంట్ ఎన్నికల్లో కాంగ్రెస్ పార్టీ తరపున రెండోసారి ఎంపీగా ఎన్నికయ్యాడు.  ఎన్‌టీ రామారావు  1982లో స్థాపించిన తెలుగుదేశం పార్టీ లో చేరి 1985లో టీడీపీ తరపున నాగర్‌కర్నూల్ నియోజకవర్గం నుండి పోటీ చేసి ఎంపీగా గెలిచాడు. ఆయన తరువాత రంగారెడ్డి జిల్లా తెలుగుదేశం పార్టీ అధ్యక్షుడిగా కూడా పని చేశాడు.

మరణం
వి. తులసీరామ్ అనారోగ్యంతో బాధపడుతూ 16 ఏప్రిల్ 2021న రంగారెడ్డి జిల్లా, శివరాంపల్లి లోని తన స్వగృహంలో మరణించాడు. ఆయనకు ఇద్దరు కొడుకులు (వీటి ప్రకాష్, వీటి విజయ్ కుమార్),  ముగ్గురు కూతుళ్లు ఉన్నారు.

మూలాలు

రంగారెడ్డి జిల్లా రాజకీయ నాయకులు
రంగారెడ్డి జిల్లా వ్యక్తులు